
2016 m. gruodžio        d. Nr.
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies 2 punktu, Panevėžio miesto savivaldybės administracijos struktūra, patvirtinta Panevėžio miesto savivaldybės tarybos 2015 m. lapkričio 26 d. sprendimu Nr. 1-296, Panevėžio miesto savivaldybės taryba     n u s p r e n d ž i a:
Pakeisti Leidimo teikti paslaugas pramoginiais įrenginiais išdavimo tvarkos aprašą, patvirtintą Panevėžio miesto savivaldybės tarybos 2015 m. kovo 26 d. sprendimu Nr. 1-85, taip:
1. vietoj žodžių „Ekonomikos ir turto valdymo skyrius“ visomis formomis įrašyti žodžius „Miesto plėtros skyrius“ atitinkamomis formomis;
2. vietoj žodžių „Architektūros ir urbanistikos, Miesto ūkio skyriais“ įrašyti žodžius „Teritorijų planavimo ir architektūros, Miesto infrastruktūros skyriais“;
3. vietoj žodžių „Viešosios tvarkos ir kontrolės skyrius“ įrašyti žodžius „Teisės ir viešosios tvarkos skyrius“;
4. 4.2 papunktyje išbraukti žodžius „ir privačios nuosavybės teise valdomame ar iš valstybės nuomojamame, ar kitais pagrindais naudojamame žemės sklype“;
5. 18 punkte išbraukti žodžius „taip pat, kai pramoginius įrenginius siekiama įrengti ir eksploatuoti privačios nuosavybės teise valdomame ar iš valstybės nuomojamame, ar kitais pagrindais naudojamame žemės sklype, kurio paskirtis, būdas ir pobūdis neprieštarauja šiai veiklai vykdyti ir yra sklypo įrengimo teritorijos valdytojo rašytinis sutikimas“;
6. 19 punkte išbraukti žodžius „Pramoginių įrenginių savininkas, pageidaujantis įrengti pramoginius įrenginius nuosavybės teise valdomame ar naudojamame valstybinės žemės sklype, tokį prašymą turi pateikti Renginių organizavimo komisijai likus ne mažiau kaip 20 darbo dienų iki pageidaujamos įrengimo pradžios“;
7. 19.1 papunktyje išbraukti žodžius „arba valstybinės žemės patikėtinio (sklypo savininko) sutikimas, kai pramoginius įrenginius ketinama įrengti privačios nuosavybės teise valdomame arba naudojamame valstybinės žemės sklype“;
8. 19.3 papunktyje išbraukti žodžius „arba iki leidimo teikti paslaugas pramoginiais įrenginiais nuosavybės teise valdomame ar naudojamame valstybinės žemės sklype galiojimo pabaigos;
9. 21 punkte išbraukti žodžius „arba išduoda leidimą teikti paslaugas pramoginiais įrenginiais nuosavybės teise valdomame ar naudojamame valstybinės žemės sklype“;
10. 22 punkte išbraukti žodžius „arba privačios nuosavybės teise valdomame ar naudojamame valstybinės žemės sklype“;
11. pripažinti netekusiais galios 8.7 ir 19.5 papunkčius.

